proxectonos/corpus_dominio_legal_administrativo_tmp huggingface dataset:
ORDE do 16 de febreiro de 2005 pola que se dispón o nomeamento dun membro do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 24/02/2005

O Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, recolle no seu artigo 2 o procedemento de nomeamento dos membros do Consello Galego de Turismo, dispoñendo que se algún membro perde o carácter de representatividade do sector que o elixiu, este deberá proceder a elixir outro vogal para o seu posterior nomeamento polo conselleiro competente en materia de turismo.
En consecuencia, en uso das facultades conferidas pola dita regulamentación,
DISPOÑO:
Artigo único.-O nomeamento como vogal do Consello Galego de Turismo de Xosé Manuel Santos Solla, en representación da Universidade de Santiago de Compostela.
Santiago de Compostela, 16 de febreiro de 2005.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 16 de febreiro de 2005 pola que se dispón o cesamento de varios membros do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 24/02/2005

O Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico recolle no seu artigo 2º o procedemento de nomeamento dos membros do Consello Galego de Turismo, dispoñendo que se algún membro perde o carácter de representatividade do sector que o elixiu, este deberá proceder a elixir outro vogal para o seu posterior nomeamento polo conselleiro competente en materia de turismo.
En consecuencia, en uso das facultades conferidas pola dita regulamentación,
DISPOÑO:
Artigo único.-O cesamento como vogais do Consello Galego de Turismo das persoas que, nomeadas pola Orde do 5 de xuño de 2003 da Consellería de Cultura, Comunicación Social e Turismo, a continuación se relacionan:
-Pola Sociedade de Imaxe e Promoción Turística de Galicia (Turgalicia, S.A.), Pedro Capó Martínez.
-Pola Universidade de Santiago de Compostela, José A. Varela González.
Santiago de Compostela, 16 de febreiro de 2005.
Jesús Pérez Varela
Conselleiro de Cultura, Comunicación Social
e Turismo
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 3 de febreiro de 2005 pola que se clasifica como benéfico social a Fundación Lusekelo-Alegría.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 24/02/2005

Advertidos erros na citada orde, publicada no DOG nº 32 do 16 de febreiro de 2005, cómpre efectuar as oportunas correccións:
Na páxina 2.660, columna segunda, punto 2, ao final compre engadir: María Muñiz Fernández, Pablo Enrique Lavandeira Robés, Marcos Fuestes Castro, Aurora María Nieves Blanco, María Vega Sánchez Campos, María Luz Conde Moldes, Ignacio Alava Ayesa, Jesús Ramón López Otero, Rocío Carballeda Alonso, e Mónica Domínguez Landesa.
DECRETO 33/2005, do 17 de febreiro, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de alargamento para carril lento, mellora de interseccións e reforzo do firme na estrada PO-331. Treito: O Porriño-Gondomar. (Clave: PO/04/112.06).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 28/02/2005

Con data do 28 de xullo de 2004, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de construción de alargamento para carril lento, mellora de interseccións e reforzo do firme na estrada PO-331. Treito: O Porriño-Gondomar. Clave PO/04/112.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa incidencia na seguridade vial. Dado que se realiza un carril lento e se mellora no p.k. 15+600 a intersección actual en T, cunhas condicións de visibilidade que, aínda que son aceptables, se melloran considerablemente mediante a construción dunha glorieta.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día dezasete de febreiro de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construción de alargamento para carril lento, mellora de interseccións e reforzo do firme na estrada PO-331. Treito: O Porriño-Gondomar. Clave PO/04/112.06.
Santiago de Compostela, dezasete de febreiro de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
CORRECCIÓN de erros.-Orde do 30 de abril de 2002 pola que se convocan axudas correspondentes ao Programa de tecnoloxías de deseño e produción industrial, do Plan Galego de Investigación, Desenvolvemento e Innovación Tecnolóxica 2002-2005, na Comunidade Autónoma de Galicia, en réxime de concorrencia competitiva.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 28/02/2005

Advertido erro na antedita orde, publicada no DOG nº 93, do 15 de maio de 2002, cómpre facer a seguinte corrección:
Na páxina 7.095, no artigo «3º.-Solicitudes», onde di: «Os modelos para a formalización das solicitudes, así como a forma e lugar de presentación, son os determinados no número 4 da orde de bases», debe dicir: «Os modelos para a formalización das solicitudes, así como a forma e lugar de presentación, son os determinados no punto cuarto da orde de bases (anexos XXXIV e XXXV)».
NOTA: esta corrección non afecta o prazo de presentación de solicitudes.
ACORDO do 27 de xaneiro de 2005 polo que se designa a Comisión de Radio e Televisión en relación co referendo convocado polo Real decreto 5/2005, do 14 de xaneiro, sobre a decisión política de ratificar o Tratado polo que se establece unha Constitución para Europa.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 01/02/2005

A Xunta Electoral Provincial, en reunión do día de hoxe, á vista da delegación efectuada pola Xunta Electoral Central por medio da instrución do 25 de xaneiro en curso (BOE número 23, do 17 de xaneiro), acordou designar a Comisión de Radio e Televisión en relación co referendo convocado polo Real decreto 5/2005, do 14 de xaneiro, que terá lugar o 20 de febreiro, conforme dispón o artigo 65.5º da Lei orgánica 5/1985, do 19 de xuño, do réxime electoral xeral, en relación co artigo 14.1º da Lei orgánica 2/1980, do 18 de xaneiro, sobre regulación das distintas modalidades de referendo, corresponde, baixo a dirección desta Xunta Electoral Provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional ou provincial e daqueles outros medios de ámbito similar, que teñan tamén o carácter de públicos.
A Comisión de Radio e Televisión, que se constituirá o próximo día trinta e un do mes que corre, ás dez horas, na Secretaría desta Xunta Electoral Provincial, estará formada polas seguintes persoas:
Presidente: José Luis Iravedra Lestal, proposto polo Partido Popular.
Vogais: Francisco Suárez Fernández, proposto polo Partido Socialista Obrero Español e Lois Obelleiro Piñón, proposto polo Bloque Nacionalista Galego.
A Coruña, 27 de xaneiro de 2005.
Manuel Ferreiro González
Secretario
RESOLUCIÓN do 19 de novembro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo de ámbito provincial para a empresa Setex Aparki, S.A. (ORA).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 01/02/2005

Visto o acordo da revisión salarial do convenio colectivo para a empresa Setex Aparki, S.A. (ORA) (código 2700652), da provincia de Lugo, asinado o día 29 de outubro de 2004, pola representación da mencionada empresa e a dos seus traballadores, e de conformidade co disposto no artigo 90 apartados 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordenar a inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remitir o texto da revisión do mencionado convenio á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 19 de novembro de 2004.
Ana Chao Vázquez
Delegada provincial de Lugo
Acta de firma da táboa salarial 2004 para os
traballadores da empresa Setex Aparki, S.A.
de Lugo
Asistentes:
Pola empresa: Manuel Pérez Gegúndez, Lourdes López de Aguilar.
Pola parte social: Javier Reguera Pérez, Agustín Gallego Vigo.
Reunidos en Lugo, sendo as 10.00 horas do día 29 de outubro de 2004, nos locais da empresa, os arriba citados, integrantes todos eles da comisión negociadora do convenio colectivo da empresa Setex Aparki, S.A. de Lugo, tomáronse os seguintes acordos:
Primeiro.-Aprobar a táboa salarial para o ano 2004 para os traballadores da empresa Setex Aparki, S.A. de Lugo, que se anexa á presente acta, calculada de acordo co artigo 24 do convenio colectivo da citada empresa.
Segundo.-Remitir este documento, cos seus anexos, á autoridade laboral competente para cumprir os efectos legais oportunos, entre eles o da súa publicación no BOP.
E sen máis asuntos que tratar asinan esta acta, sendo as 12.00 horas do día anteriormente sinalado.
Táboa salarial ano 2004 Setex Aparki, S.A. de Lugo
Categorías
Salario bruto
Salario base
Incentivo
Transporte
Mensual
14 pagas
14 pagas
14 pagas
14 pagas
Vixilante
848,00
664,06
38,19
145,75
Encargado serv.
1.267,53
865,08
135,06
267,39
Encargado mant.
1.182,64
771,77
154,8
256,07
Administrativo
1.187,12
732,63
160,35
294,14
Paga mes de set.
552,27
RESOLUCIÓN do 10 de decembro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo asinado o 30 de novembro de 2004 pola comisión negociadora do convenio colectivo de ámbito provincial para o sector da edificación e obras públicas da provincia de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 01/02/2005

Visto o texto do acordo asinado o día 30 de novembro de 2004 pola comisión negociadora do convenio colectivo para o sector da edificación e obras públicas da provincia de Lugo (código 2700255), integrada pola representación da Asociación Provincial de Empresarios da Construción (APEC) de Lugo e das centrais sindicais MCA-UGT (36%), Fecoma-CC.OO (50%) e FCM-CIG (8,5%) (que non asinou a acta), mediante o que se fixa o calendario laboral para o ano 2005, no ámbito do referido convenio, e de conformidade co disposto no artigo 90 números 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordenar a inscrición do citado acordo no rexistro de convenios desta delegación, así como o seu depósito.
Segundo.-Remitir o texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia.
Lugo, 10 de decembro de 2004.
Ana Chao Vázquez
Delegada provincial de Lugo
ORDE do 19 de xaneiro de 2005 pola que se dan instrucións para a conmemoración do Día das Letras Galegas nos centros de ensino non universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 01/02/2005

A institucionalización por parte da Real Academia Galega, a partir de 1963, do día 17 de maio como o Día das Letras Galegas, foi, sen dúbida, un acontecemento que, ano tras ano, colleu pulo e resonancia na nosa sociedade, de tal xeito que, en toda a Comunidade Autónoma galega se proxecta a figura homenaxeada e serve, ao mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida, para a celebración desta efeméride, a publicación, no ano 1863, de Cantares Gallegos, de Rosalía de Castro.
O Goberno galego declara, a través do Decreto 1/2005, do 7 de xaneiro, o ano 2005 como ano de Lorenzo Varela.
Escritor e dinamizador. Mantívose dentro dos círculos vinculados a Galicia, cun contacto permanente cos membros máis destacados do pensamento galego, cos que desenvolveu un labor de fundación e promoción de proxectos, nos que se inclúen revistas, edicións e espazos radiofónicos, ademais de manter unha actividade de creación poética durnate toda a súa vida.
Por todo isto, a Consellería de Educación e Ordenación Universitaria
DISPÓN:
Primeiro.-Durante o mes de maio destacarase en todos os centros docentes situados na Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades que considere oportunas para un mellor coñecemento do persoeiro ao que se lle dedica esta data.
Terceiro.-En calquera caso, dedicarase polo menos unha hora, en cada un dos grupos de cada curso, ao desenvolvemento dunha lección ou conferencia coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ao poeta e dinamizador cultural homenaxeado este ano, Lorenzo Varela.
Santiago de Compostela, 19 de xaneiro de 2005.
Celso Currás Fernández
Conselleiro de Educación e Ordenación Universitaria
ORDE do 20 de xaneiro de 2005 pola que se modifica a do 19 de novembro de 2003, pola que se fai pública a composición do Consello Social da Universidade de Vigo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/02/2005

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Vigo.
De acordo con artigo 10.1º b) da Lei 1/2003, do 9 de maio, dos consellos sociais do sistema universitario de Galicia, os membros dos consellos sociais cesarán por renuncia, incapacidade declarada por resolución xudicial firme, morte ou declaración de falecemento.
A renuncia deberá presentárselles por escrito á autoridade, entidade ou institución designante e ao presidente do Consello Social, quen lla comunicará á consellería competente en materia universitaria, e publicarase no Diario Oficial de Galicia, data desde a que producirá efectos.
Segundo o artigo 10.2º da dita Lei 1/2003, do 9 de maio, dos consellos sociais do Sistema Universitario de Galicia, as vacantes deberán ser cubertas pola autoridade, entidade ou institución correspondente no prazo máximo de 3 meses.
De acordo co artigo 7.4º da citada Lei 1/2003, os acordos de designación de membros do Consello Social seranlle comunicados ao conselleiro competente en materia universitaria, quen procederá ao seu nomeamento mediante orde da súa consellería.
O Concello de Ourense, por escrito que tivo entrada no Rexistro da Consellería de Educación e Ordenación Universitaria o 24 de novembro de 2004, achegou notificación de cambio do representante dese concello no Consello Social da Universidade de Vigo, sendo a nova representante designada a concelleira Elena Rivo López.
Con data 13 de decembro de 2004 o presidente do Consello Social da Universidade de Vigo comunica, en cumprimento do disposto no artigo 10.1º b) da Lei 1/2003, a renuncia da representante do Concello de Ourense no Consello Social da Universidade de Vigo por motivos persoais. Posteriormente, o 13 de xaneiro de 2005 achégase copia do acordo polo que o Concello de Ourense nomea a Elena Rivo López como representante no Consello Social da Universidade de Vigo en substitución de Belén Girón Vélez.
Por todo iso,
DISPOÑO:
Artigo 1º
Facer pública a renuncia de Belén Girón Vélez como representante do Concello de Ourense no Consello Social da Universidade de Vigo.
Artigo 2º
Nomear a Elena Rivo López como representante designada pola corporación local do Concello de Ourense, no Consello Social da Universidade de Vigo, en substitución de Belén Girón Vélez.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de xaneiro de 2005.
Celso Currás Fernández
Conselleiro de Educación e Ordenación
Universitaria
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ACORDO do 1 de febreiro de 2005 polo que se fai pública a comunicación do director xeral da Compañía Radio-Televisión de Galicia, do Plan de Cobertura de RTG, S.A. e TVG, S.A. relativo á campaña electoral do referendo consultivo sobre o Tratado que establece unha Constitución para Europa e que inclúe a previsión de debates e entrevistas.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 03/02/2005

En cumprimento do previsto no parágrafo segundo da norma sexta da Instrución da Xunta Electoral Central do 13 de setembro de 1999 (BOE nº 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, de réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia da comunicación do director xeral da Compañía de Radio-Televisión de Galicia do Plan de Cobertura de RTG, S.A. e TVG, S.A. relativo á campaña electoral do referendo consultivo sobre o Tratado que establece unha Constitución para Europa, e que inclúe a previsión de debates e entrevistas.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo e formular os recursos que estimen pertinentes.
A Coruña, 1 de febreiro de 2005.
Manuel Ferreiro González
Secretario da Xunta Electoral Provincial da Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ACORDO do 31 de xaneiro de 2005 polo que se fai pública a distribución dos espazos gratuítos nos medios de comunicación de titularidade pública, a prol dos grupos políticos con representación no Congreso dos Deputados, para o referendo convocado polo Real decreto 5/2005, do 14 de xaneiro, efectuada pola Comisión de Radio Televisión o día 31 do mes que corre e aprobada por esta Xunta Electoral Provincial.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 02/02/2005

En cumprimento do previsto na norma oitava da Instrución da Xunta Electoral Central do 13 de setembro de 1999 (BOE nº 222, do 16 de setembro), ditada en desenvolvemento do artigo 66 da Lei orgá
nica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia do anuncio de que por acordo desta Xunta Electoral Provincial do día de hoxe foi aprobada a proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio Televisión o día trinta e un de xaneiro a prol dos grupos políticos con representación no Congreso dos Deputados nas últimas eleccións xerais e no ámbito desta Comunidade Autónoma, para o referendo convocado polo Real decreto 5/2005, do 14 de xaneiro, sobre o Tratado que establece unha Constitución para Europa.
De conformidade co establecido na mencionada instrución, as entidades políticas que se consideren afectadas poderán examinar a dita proposta, así como os seus antecedentes, nas dependencias desta Xunta Electoral Provincial, sita no edificio da Audiencia Provincial, primeira planta, rúa Capitán Juan Varela, s/n, desta cidade da Coruña, no prazo preclusivo do día seguinte ao da publicación deste acordo e formular dentro do mesmo prazo os recursos que consideren pertinentes en defensa do seu dereito.
A Coruña, 31 de xaneiro de 2005.
Manuel Ferreiro González
Secretario da Xunta Electoral Provincial da Coruña
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 29 de decembro de 2004 pola que se declara a alleabilidade do Centro de Granitos de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/02/2005

Polo Decreto 302/2004, do 1 de decembro (DOG nº 251, do 28 de decembro), desafectouse o ben inmoble que integra o denominado Centro de Granitos de Galicia.
Unha vez obtida a inscrición no correspondente Rexistro da Propiedade do dito ben a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto, por proposta da Secretaría Xeral e do Patrimonio e logo do informe da Consellería de Innovación, Industria e Comercio,
DISPOÑO:
Artigo único.-Declárase a alleabilidade do ben inmoble que se describe a continuación:
Edificio nº 1 de planta rectangular composto de baixo de 800 m e andar primeiro de 375 m, aproximadamente, e edificio nº 2 tamén de planta rectangular composto de andar baixo de 250 m, aproximadamente, e semisoto de 230 m, asentadas ambas as dúas construcións sobre o seu soar de 6.103 m, no lugar de Gándaras de Torneiros e Cataboi, que linda o conxunto: norte, resto do predio matriz, hoxe dedicado a centro educativo; sur, camiño público, que separa do resto do predio matriz; leste, rúa da urbanización do polígono de Torneiros; e oeste, estrada do Porriño a Mosende.
Inscrito no Rexistro da Propiedade de Tui no tomo 861, libro 162, folio 103, predio nº 24.988, inscrición 2ª.
Santiago de Compostela, 29 de decembro de 2004.
José Antonio Orza Fernández
Conselleiro de Economía e Facenda
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 24 de xaneiro de 2005 pola que se nomea profesor-director dos cursos para a obtención do diploma de directivo, convocados mediante Resolución do 18 de novembro de 2004.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 03/02/2005

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), regula o diploma de directivo, establecendo que, para ocupar os postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto do que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocados por Resolución do 18 de novembro de 2004 dous cursos para a obtención do diploma de directivo,
RESOLVO:
Nomear profesor-director dos cursos para a obtención do diploma de directivo, convocados mediante resolución do director da Escola Galega de Administración Pública, do 18 de novembro de 2004, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 24 de xaneiro de 2005.
Domingo Bello Janeiro
Director da Escola Galega de Administración
Pública
RESOLUCIÓN do 24 de xaneiro de 2005 pola que se designa secretario da comisión de selección dos participantes nos cursos para a obtención do diploma de directivo, convocados mediante Resolución do 18 de novembro de 2004.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 03/02/2005

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro ) polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por un secretario, que deberá ser un funcionario destinado na Escola Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a selección dos participantes nos cursos para a obtención do diploma de directivo, convocados mediante resolución do director da Escola Galega de Administración Pública do 18 de novembro de 2004.
Santiago de Compostela, 24 de xaneiro de 2005.
Domingo Bello Janeiro
Director da Escola Galega de Administración
Pública
RESOLUCIÓN do 24 de xaneiro de 2005 pola que se designan vogais da comisión de selección dos participantes nos cursos para a obtención do diploma de directivo, convocados mediante Resolución do 18 de novembro de 2004.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 03/02/2005

O artigo 6º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) polo que se regula o diploma de directivo, establece que a comisión que efectúa a selección dos aspirantes que participarán nos cursos para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.-Designar como vogais da comisión que levará a cabo a selección dos participantes nos cursos para a obtención do diploma de directivo, convocados mediante resolución do director da Escola Galega de Administración Pública do 18 de novembro de 2004, as seguintes persoas:
-María Teresa Carballeira Rivera, profesora titular de dereito administrativo da Universidade de Santiago de Compostela.
-Manuel Martínez Oubiña, secretario xeral da Consellería de Xustiza, Interior e Administración Local.
Santiago de Compostela, 24 de xaneiro de 2005.
Domingo Bello Janeiro
Director da Escola Galega de Administración
Pública
RESOLUCIÓN do 24 de xaneiro de 2005 pola que se convoca un curso sobre documentación de condutores e vehículos estranxeiros.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/02/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a celebración dun curso sobre documentación de condutores e vehículos estranxeiros, que deberá desenvolverse conforme as seguintes bases:
* Obxectivos.
Dotar os membros das forzas e corpos de seguridade dos coñecementos fundamentais en materia documental (formato, medidas de seguridade, validez, etc.), afondando nos relacionados coa condución e circulación de vehículos a motor e como complemento ás actividades relacionadas coa vixilancia do tráfico e o control policial.
* Destinatarios.
O curso vai dirixido aos membros das forzas e corpos de seguridade.
* Inscrición.
A inscrición dos participantes será totalmente gratuíta.
* Prazas.
30 prazas.
* Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 21 de febreiro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
* Datas.
O curso realizarase en datas do 7 ao 11 de marzo en horario de 16.00 a 20.00 horas, cunha duración de 20 horas lectivas.
* Contido.
-Documentos.
-Permisos nacionais e internacionais de condución.
-Documentos de circulación. Propiedade de vehículos.
-Elementos de identificación de vehículos.
-Falsificacións. Cotexos documentos dubitados e indubitados.
* Relación de admitidos.
A relación de admitidos farase pública o día 24 de febreiro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer
e confirmar a súa asistencia chamando ao teléfono 986 59 00 21.
* Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no Concello da Estrada.
* Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
* Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de xaneiro de 2005.
Juan José Fariñas-Ferro Rodríguez
Director xeral do Centro de Estudos Xudiciais
e Seguridade Pública de Galicia
RESOLUCIÓN do 24 de xaneiro de 2005 pola que se convoca un curso sobre transportes.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/02/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a celebración dun curso sobre transportes, que deberá desenvolverse conforme as seguintes bases:
* Obxectivos.
Actualizar os membros dos corpos e forzas de seguridade nos coñecementos e normativa necesarios que lles poidan ser útiles no desempeño posterior do seu labor profesional.
* Destinatarios.
O curso vai dirixido aos membros dos corpos de policía local da Comunidade Autónoma de Galicia.
* Inscrición.
A inscrición dos participantes será totalmente gratuíta.
* Prazas.
40 prazas.
* Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 21 de febreiro de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
* Datas.
O curso realizarase en datas do 1 de marzo ao 19 de abril de 2005 (1, 8, 15, 22 e 29 de marzo e 5, 12 e 19 de abril) en horario de 10.00 a 14.00
e de 16.00 a 19.00 horas, exepto o día 19 de abril que será de 9.00 a 14.00 horas, cunha duración de 54 horas lectivas.
* Contido.
I. Ámbito e normativa de aplicación. Clasificación. Títulos habilitantes. Distintivos.
II. Transporte de mercadorías perigosas.
III. Aparato de control tacógrafo. Tempos de condución e descanso.
IV. Prestación de servizos: transporte escolar, mercadorías perecedoiras, taxis, etc.
V. Práctica de inspección e procedemento sancionador. Documentos de control.
* Relación de admitidos.
A relación de admitidos farase pública o día 24 de febreiro a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
* Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no Concello da Estrada.
* Certificado de aproveitamento.
Ao remate do curso entregaráselles un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
* Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de xaneiro de 2005.
Juan José Fariñas-Ferro Rodríguez
Director xeral do Centro de Estudos Xudiciais
e Seguridade Pública de Galicia
RESOLUCIÓN do 7 de decembro de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo da comisión negociadora do convenio colectivo de ámbito provincial para o sector da primeira transformación da madeira.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 03/02/2005

Visto o texto do acordo asinado o día 12 de novembro de 2004 pola comisión negociadora do convenio colectivo para o sector da primeira transformacion da madeira (código 2700445), da provincia de Lugo, integrada pola representación da Asociación de Empresarios da Primeira Transformación da Madeira de Lugo e das centrais sindicais UGT (28%), CC.OO. (16%), USO (8%) e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordenar a inscrición do citado acordo no rexistro de convenios desta delegación, así como o seu depósito.
Segundo.-Remitir o texto do mentado acordo á Dirección Xeral de Relacións Laborais da Xunta de Galicia.
Terceiro.-Dispor a súa publicación no Diario Oficial de Galicia.
Lugo, 7 de decembro de 2004.
Ana Chao Vázquez
Delegada provincial de Lugo
Convenio colectivo provincial de primeira transformación da madeira de Lugo
Táboa salarial revisada do 1-1-2004 ao 31-12-2004
Categorías profesionais
Salario base
Complemento asistencia
Quinquenio consolidado
Total anual
Valor hora extraordinaria
Encargado, xefe de oficina
22,94
0,93
342,85
9.980,14
5,41
Oficial de 1ª, vixiante, serrador, medidor, condutor
22,46
0,93
335,71
9.776,55
5,30
Afiador, oficial de 2ª, serrador de serra circular
22,11
0,93
330,82
9.627,26
5,21
Axudante
21,48
0,93
321,04
9.355,81
5,06
Peón especialista
21,48
0,93
319,98
9.328,66
5,05
Peón vixiante
21,29
0,93
318,26
9.278,91
5,03
Aprendiz/traballador formación
17,06
0,93
254,93
7.478,28
NOTA: para efectos de cálculo de total anual tense en conta o complemento de asistencia por 249 días de traballo efectivo.
ORDE do 25 de xaneiro de 2005 pola que se amplía o período hábil de caza para o raposo, establecido na Orde do 21 de xuño de 2004, pola que se determinan as épocas hábiles de caza durante a tempada 2004-2005.
CONSELLERÍA DE MEDIO AMBIENTE — III. OUTRAS DISPOSICIÓNS — 03/02/2005

O título V da Orde do 21 de xuño de 2004, pola que se establecen as épocas hábiles de caza durante a tempada 2004-2005 (Diario Oficial de Galicia nº 128, do 5 de xullo), regula as peculiaridades propias dos réximes especiais en función das distintas especies. Con respecto ao raposo, o seu artigo 18.1º d) establece, entre outras particularidades, o período e días hábiles para a súa caza.
En consideración á grave problemática que está a causar en moitos puntos da xeografía galega a proliferación das poboacións de raposo, e en evitación dos danos que produce esta especie, consonte as atribucións que me confire a Lei 1/1983, do 22 de febreiro, reguladora da Xunta e do seu presidente, e demais normativa concordante,
RESOLVO:
Artigo único.-Ampliación.
1. Amplíase o período hábil de caza do raposo ata o 27 de febreiro de 2005.
2. Para tal efecto, os tecores interesados deberán cursar petición previa ao delegado provincial correspondente.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2005.
José Manuel Barreiro Fernández
Conselleiro de Medio Ambiente
ORDE do 25 de xaneiro de 2005 pola que se determina o importe máximo das axudas que se poderán outorgar no exercicio orzamentario de 2005 ao abeiro do Decreto 295/2002, do 17 de outubro, sobre subvencións a fondo perdido para a reconstrución protexida de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/02/2005

O Decreto 295/2002, do 17 de outubro, constitúe o marco normativo polo que se regula a concesión de subvencións para a reconstrución protexida de vivendas situadas no medio rural de Galicia.
O seu artigo 6 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 6 do Decreto 295/2002, do 17 de outubro, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2005, onde figuran os créditos con cargo aos que serán atendidas as axudas do Decreto 295/2002, é a 06.60.331A.781.0.
2. O importe máximo destas axudas que se poderán outorgar dentro do exercicio orzamentario de 2005 será de 600.000 A.
3. O importe máximo destas axudas poderase incrementar en función das solicitudes que obteñan a declaración definitiva de reconstrución protexida e en función das dispoñibilidades orzamentarias con cargo á mesma aplicación.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
RESOLUCIÓN do 24 de xaneiro de 2005 pola que se convoca un curso básico de medio ambiente.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 03/02/2005

Dentro das actividades programadas para o ano 2005, e conforme as funcións atribuídas pola Lei 1/2005, do 4 de xaneiro, de creación do Centro de Estudos Xudiciais e Seguridade Pública de Galicia, anúnciase a celebración dun curso básico de ambiente, que deberá desenvolverse conforme as seguintes bases:
* Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área de ambiente.
* Destinatarios.
O curso vai dirixido aos membros dos corpos de policía local dos concellos de Galicia e aos membros da unidade do CNP adscrita á Comunidade Autónoma de Galicia.
* Inscrición.
A inscrición dos participantes será totalmente gratuíta.
* Prazas.
30 prazas.
* Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 3 de marzo de 2005, ás 14.00 horas.
3. As instancias deberán enviarse ao Centro de Estudos Xudiciais e Seguridade Pública de Galicia, sito na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
* Datas.
O curso realizarase en datas do 14 ao 18 de marzo en horario de 9.00 a 13.00 horas, cunha duración de 20 horas lectivas.
* Contido.
I. Normativa estatal e autonómica.
II. Residuos e verteduras.
III. Toma de mostras.
IV. Procedemento sancionador.
V. Operativa e casuística policial.
* Relación de admitidos.
A relación de admitidos farase pública o día 8 de marzo a partir das 14.00 horas, no taboleiro de anuncios do Centro de Estudos Xudiciais e Seguridade Pública de Galicia, ou ben poden coñecer e confirmar a súa asistencia chamando ao teléfono 986 59 00 21.
* Lugar.
O curso desenvolverase no Centro de Estudos Xudiciais e Seguridade Pública de Galicia, sito na avenida da Cultura, s/n, no Concello da Estrada.
* Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
* Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 24 de xaneiro de 2005.
Juan José Fariñas-Ferro Rodríguez
Director xeral do Centro de Estudos Xudiciais
e Seguridade Pública de Galicia
ORDE do 25 de xaneiro de 2005 pola que se determina o importe máximo das axudas que se poderán outorgar no exercicio orzamentario de 2005 ao abeiro do Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/02/2005

O Decreto 234/2003, do 3 de abril, constitúe o marco normativo polo que se regula a concesión de
subvencións para a rehabilitación de inmobles situados en conxuntos históricos galegos.
O seu artigo 4 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que poidan consignarse en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 4 do Decreto 234/2003, do 3 de abril, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2005, onde figuran os créditos con cargo aos que serán atendidas as axudas do Decreto 234/2003, é a 06.60.331A.781.2.
2. O importe máximo destas axudas que se poderán outorgar dentro do exercicio orzamentario de 2005 será de 3.500.000 A.
3. O importe máximo destas axudas poderase incrementar en función das solicitudes que obteñan a declaración definitiva de rehabilitación protexida e en función das dispoñibilidades orzamentarias con cargo á mesma aplicación.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
ORDE do 25 de xaneiro de 2005 pola que se determina o importe máximo das axudas que se poderán outorgar no exercicio orzamentario de 2005 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/02/2005

O Decreto 228/2002, do 20 de xuño, constitúe o marco normativo polo que se regula a concesión de subvencións para a rehabilitación protexida de vivendas situadas no medio rural de Galicia.
O seu artigo 6 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñi
bilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
En uso da referida autorización,
DISPOÑO:
Artigo único.-Para os efectos do disposto no artigo 6 do Decreto 228/2002, do 20 de xuño, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2005, onde figuran os créditos con cargo aos que serán atendidas as axudas do Decreto 228/2002, é a 06.60.331A.781.0.
2. O importe máximo destas axudas que se poderán outorgar dentro do exercicio orzamentario de 2005 será de 11.780.000 A.
3. O importe máximo destas axudas poderá incrementarse en función das solicitudes que obteñan a declaración definitiva de rehabilitación protexida e en función das dispoñibilidades orzamentarias con cargo á mesma aplicación.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de xaneiro de 2005.
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
ORDE do 24 de xaneiro de 2005 pola que se designan tres vogais da comisión de selección dos participantes nos cursos para a obtención do diploma de directivo, convocados mediante resolución do director da Escola Galega de Administración Pública do 18 de novembro de 2004.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 03/02/2005

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro), polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por tres vogais designados polo conselleiro da Presidencia, Relacións Institucionais e Administración Pública. En virtude do anterior,
DISPOÑO:
Artigo único.-Designar como vogais da comisión que levará a cabo a selección dos participantes nos cursos para a obtención do diploma de directivo, convocados mediante resolución do director da Esco
la Galega de Administración Pública, do 18 de novembro de 2004, as seguintes persoas:
-Jaime Bouzada Romero, inspector xeral de Servizos da Xunta de Galicia.
-Alfonso Rueda de Valenzuela, director xeral de Administración Local.
-José Ramón Lete Lasa, director xeral para o Deporte.
Santiago de Compostela, 24 de xaneiro de 2005.
Jaime Pita Varela
Conselleiro da Presidencia, Relacións
Institucionais e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA